Urheiluhenki

Urheiluhenki tai urheilumieli tarkoittaa sellaista asennoitumista ja käyttäytymistä, joka osoittaa kunnioitusta pelin sääntöjä ja vastapelaajia kohtaan.

Urheiluhenki on sääntöjen noudattamista, eettisyyttä ja rehellisyyttä sekä hyväntahtoisuutta vastustajaa kohtaan. Urheiluhenkeä osoittavia tekoja ovat esimerkiksi arvokas käyttäytyminen häviön hetkellä ja nöyryys voiton hetkellä, vastustajan kätteleminen ja kehuminen pelin jälkeen, käden ojentaminen kaatuneelle vastustajalle sekä taputtaminen loukkaantuneelle vastustajalle hänen ilmaistuaan olevansa kunnossa.

Olympiavalan lausuja lupaa kaikkien kilpailijoiden nimissä urheilla oikeassa urheiluhengessä.Helsingin Sanomat, 2004

Urheiluhengen osoittamisesta myönnettäviä tunnustuspalkintoja ovat muun muassa Waltteri Immonen -palkinto, Raimo Kilpiö -palkinto, Sports Illustratedin Vuoden urheilija -palkinto, James E. Sullivan Award, Lady Byng Memorial Trophy, Lou Gehrigin muistopalkinto ja Bill Masterton Memorial Trophy.

Lähteet

Luokka:Urheilutermit
Luokka:Etiikka